Það er á ábyrgð ríkislögreglustjóra að veita lögreglumanni lausn frá embætti um stundarsakir eða að fullu . Þetta er á meðal þess sem kemur fram í svari þáverandi Innanríkisráðuneytis við bréfi frá Halldóru Baldursdóttur , sem ritstjórn Mannlífs hefur undir höndum og er dagsett 8. júní 2012 . Í svari sínu bendir Innanríkisráðuneytið á að samkvæmt 1. mgr. 26. gr. laga n.r 70 / 1996 um réttindi og skyldur starfsmanna ríkisins skuli það stjórnvald sem skipar í embætti veita og lausn frá því um stundarsakir . En samkvæmt 5. mgr. 28. gr. lögreglulaga nr. 90 / 1996 skipar ríkislögreglustjóri lögreglumenn til starfa til fimm ára í senn . Ennfremur kemur fram í svari Innanríkisráðuneytisins að þótt veitingarvaldshafa sé synjað um afhendingu gagna í sakamáli , þá telji ráðuneytið ekki ómögulegt fyrir veitingarvaldshafa að meta hvort forsendur séu til þess að veita embættismönnum lausn um stundarsakir . En embætti ríkislögreglustjóra taldi sér ómögulegt að veita umræddum lögreglumanni lausn um stundarsakir þar sem embættinu hafði verið synjað um upplýsingar um rannsókn sakamálsins á hendur manninum . Með hliðsjón af ofangreindum atriðum mat ráðuneytið það sem svo að það væri á ábyrgð ábyrgð ríkislögreglustjóra að veita lögreglumanni lausn frá embætti um stundarsakir eða að fullu . Hér er bréfið sem ritstjórn Mannlífs hefur undir höndum :